ملِّي كتمشي عند الطبيب وانت مريض، أكيد كتمنَّى يقولك راه ما عندك والو وأنك صحيح فصيح، ولكن الطبيب ما يمكنش يكذب عليك، ويلا قصدتيه فراه كيقوليك الصراحة، وكيوريك العلاج، صحيح ما كيبغيش يصدمك، ولكن واخا ما يعجبكش الحال كيصارحك بمرضك، بطريقتو، ومع الوقت كتتقبل الأمر الواقع، وكتقول الحمد لله عرفت شنو عندي قبل فوات الأوان، واخا فالبداية كتكون المقاومة النفسية للاعتراف بالمرض. 
ولكن كاين اللي كيختار يقصد المشعوذين اللي غادي يسمع منهم كلام زوين: انت مظلوم، انت محگور، انت مسحور، انت شادة فيك العين، الطبيب ضحك عليك ودا ليك فلوسك، وهاد النوع ديال الكلام كيريّح اللي كيسمعو ولكن ما كيداويش… بالعكس كيزيد يمرضك… 
هاد الشي نيت اللي واقع فالسوشيال ميديا… المشعوذين يشرّبوك البول ديالهم وانت كتفرنس… 
بصحتك البول ⛔️